3. A magyar művelődés tere. 


A honfoglalók kultúrája és a kereszténység felvétele. 


Azok a magyar csapatok, amelyek Krisztus után a 
0900-as évek elején beszáguldozzák és rémületbe ejtik 
Európa népeit, nem olyan műveletlen barbárok, mint 


ahogy egyes megrémült krónikások — inkább hírük nyo- 


mán, mint személyes tapasztalatok alapján — leírják 
őket. Nyelvük, viseletük, szokásaik idegenek Európában 
s az a szellemi és kulturális vagyonállomány, amit ma- 
gukkal hoznak, szintén idegen, ezért a már megtelepe- 
dett európai népek számára érthetetlen. 

A gazdasági műveltségen, amely a pásztor-, halász- 
és vadászélet titkai mellett a földművelés, szőlőművelés 
ismereteit is magába foglalta, az ősmagyarok különleges 
szellemi kultúrát is hoznak magukkal Ázsiából. Dalokat, 
mondákat, ősi pásztor írásmódot (szkita rovásírás) s a 
dísztárgyak, ékszerek készítése terén ipari tehetséget és 
ízlést. A feltárt magyar pogány sírok bőven tartalmaz- 
zák ennek a műveltségnek bizonyítékait. 

A Kárpát-medencében való honfoglalás után a ma- 
gyarság csak a Kárpátok keleti kapuin át érintkezik 
azzal a területtel, ahonnan ősi kultúráját hozta. De éppen 
e terület felől fenyegeti az első időkben a legtöbb vesze- 
delem a magyarságot és Magyarországot. Az utána tóduló 
besenyő, kún, tatár népek elsöpréssel fenyegetik; neki 
minden eszközzel védekeznie kell ellenük. Viszont min- 

denfelé, amerre hátát megvethetné, idegen népeket, ide- 
gen kultúrákat talál. A X. század végén a végleges meg- 
telepedés és állammá szervezkedés idején döntenie kell, 
hogy vagy beleilleszkedik az európai kultúrközösségbe 
és felveszi a küzdelmet azokkal szemben, akik nyomába 
tódultak, vagy idegen s ellenség marad Európában, ami 
alighanem a két tűz közötti felmorzsolódását jelentette 
volna. A magyarság az európai kultúra átvétele s az 
európai életközösségbe való beilleszkedés mellett dön- 
tött. Ez a történelmi döntés, amely politikai térre épp- 
úgy kihatott, mint kulturális térre, Szent István ország- 
lásának korában, a XI. század első felében követ- 
kezik be. 


Az európai kultúra Magyarországon a kereszténység 
képében jelentkezik. Papok, hittérítők azok, akik ennek 
magvait a magyarság között széthintik. Papok jönnek 
Németországból, Csehországból, Itáliából, Franciaország- 
ból és magukkal hozzák Európa különböző tájainak 
nyelvét, ízlését, anyagi és szellemi kultúráját. Az átala- 
kulás hihetetlenül gyors. Alig száz év alatt a magyarság 
nemcsak külső formákban, de lélekben is átveszi a ke- 
reszténységet. Róma magyar királyokat avat szentté s 
az országban egyre-másra épülnek a pompás templomok, 
kolostorok s alákulnak nagy fejedelmi ajándékbirtoko- 
kon a püspökségek. A kolostorokban könyvtárak gyűl- 
nek (a pannonhalmi apátnak 1090-ben 80 könyve van) 
és megindul a magyarországi legendairodalom, mely a 
kor színvonalán áll. 


A kereszténység és a nyugateurópai kultúra gyors 
átvétele nem jelentette az ősi magyar kultúrának teljes 
kiveszését. Az őshazával jellegre rokon magyar földön 
folytatott ősi életmód az anyagi kultúrával együtt meg- 
tartója volt az ősi szellemi műveltség jelentős részének. 
A pásztoréletmódban s a halászoknál maradnak meg 
leginkább az ősi foglalkozással együtt az ősi eszközök, 
ősi tapasztalatok, szabályok, dalok és babonák. A föld- 
művelés erősebb átalakuláson megy át nyugateurópai 
hatásra, ott a hagyományokból is kevesebb marad meg 

s. nagyobb szerepük van a kolostoroknak, ahonnan 
magasabbrendű mezőgazdasági kultúra terjed. 


Renaissance és reformáció. 


A keieszténység után a , renaissance" Európának az 
a nagy szellemi mozgalma, mely Magyarországra is át- 
terjed és olyan virágzást ér el, mely a Kárpát-medencét 
Európa leghaladottabb részei mellé állítja. A .magyar 
politikai hatalomnak is virágkorát jelenti ez az időszak 
s a politikai hatalommal együtt jár a gazdasági és kul- 
turális fejlődés. Az építészet és szobrászat ugyanúgy 
együtthalad az európai fejlődéssel, mint a szépirodalom 
és a tudományok művelése. A XIV. század közepéről 
való a Kolozsvári-testvérek híres prágai Szent György- 
szobra és a nagyváradi Szent László-szobor. 1367-ben, a 
bécsi egyetem alapításával egyidőben állítja fel Nagy 
Lajos királyunk a pécsi egyetemet. E század végén (1389 
a közben megszűnt pécsi pótlására alapítja Zsigmond az 
óbudai egyetemet (kb. 30 évig állott fenn). 1467-ben 
Mátyás Pozsonyban állít fel egyetemet. 
Magyar tanulókat nagyszámban találunk ekkor s 
4 már előbb is Európa minden nevesebb egyetemén, a 
német egyetemeken éppúgy, mint lengyel, olasz és 
francia főiskolákon. A püspökségek és kolostorok könyv- 
tárai mellett híres a magyar királyok könyvtára, mely- 
ben az 1400-as évek elején már több mint száz kötetet 
őriznek. A renaissance-kultúra Mátyás király uralkodá- 
sának idejében éri el Magyarországon virágzásának tető- 
pontját (1458—1490). A király Corvina-könyvtárában 
30 deák másolja és díszíti a kódexeket, melyéknek száma 
500 körül mozog és a vatikáni és cesenai könyvtárak 
után abban a korban Európa leggazdagabb könyvtára. 
A latinnyelvű kódexirodalom mellett a magyarnyelvű 
kódexirodalom is ebben az időben éli fénykorát. Az 
országban mindenfelé templomok, iskolák épülnek; a 
templomokat nagyszerű freskók, oltárképek, oltárok 
díszítik. A XV. század végéig több mint 150 magasabb 
iskoláról tudunk. Számuk a XVI. században rohamosan 

növekedik. A magyar iparművészetnek és különösen az 
ötvösművészetnek nagyszerű emlékei maradtak fenn 
ebből a korból. A magyar egyházi zene, az egyházi éne- 
kek fejlődéséről is maradtak emlékek. A törvények és 
rendeletek rendszerbe gyűjtésével a jogtudomány is fej- 
lődésnek indul. A XVI. század elejéről való Verbőczy 
Tripartituma, mely a magyar jogszabályoknak mindmáig 
ősforrása és a hagyományokból épülő magyar alkot- 
mánynak első és legfontosabb összefoglalása maradt. 
Európa következő nagy szellemi mozgalma, a rejfor- 
máció, Magyarországon ismét igen termékeny talajra 
talált és mindjárt kezdetben nagy hatással volt a szel- 
lemi élet és fejlődés alakulására. Ezzel az új szellemi 
áramlattal egyidőben jelentkezett azonban az ország 
déli kapuinál az ozmán birodalom, mely a XVI. század- 
ban kemény harcok után kiterjesztette hatalmát a Ma- 
gyar-medence nagyobb részére. Mindaz a haladás, amely 
Európa nyugatán a reformáció és ellenreformáció moz- 
galmához fűződik, Magyarország török uralom alatt álló 
területén nem érvényesült s a megszállás alá nem került 
területeken sem tudott olyan gyümölcsöket hozni, mint 
ahol nem dúlt állandó harc és pusztítás. A reformáció 
eszméi Magyarország Felvidékén, de különösen Erdély- 
ben gyorsan terjedtek el, sőt Erdély politikai vezetőiben 
harcos támogatókra is találtak. A vallásszabadságnak az 
erdélyi fejedelmek voltak a Habsburg-hatalommal szem- 
ben Közép-Európában legjelesebb védelmezői és bajvívói. 
A hitviták itt is mindenfelé megindították az irodalom 
fejlődését és Gutenberg első könyvei után hamarosan 
megjelentek az első nyomtatott könyvek Magyarorszá- 
gon és Erdélyben is. Hess András 1473-ban Budán ki- 
nyomtatja a Magyar Krónikát. Az erdélyi fejedelmek 
az iskoláztatásra is nagy gondot fordítottak. Igen sok 
iskolát alapítanak, és pedig nemcsak a magyar anya- 
nyelvű lakosság képzésére, hanem a nem-magyar anya- 
nyelvűek számára is. Ők fordíttatják le Erdélyben a 
románok szláv szövegű szent könyveit és bibliáját ro- 
mán nyelvre és vetik meg ezzel a román nyelv irodalmi 

fejlődésének is alapját. Ezzel kelet és dél felé az euró- 


pai műveltség terjesztői lesznek és kiemelik — nem- 
csak az erdélyi, hanem a Kárpátokon túli románokat 
is — szlávizmus hatásköréből. 


Mindezideig Magyarországon egyveretű művelődés 
terjed. A királyi udvar szabja meg az irányt és a fejlő- 
dés ütemét s onnan gyűrűznek szét az ország különböző 
tájai felé az új eszmék, új formák. Vannak fogéko- 
nyabb vidékek s vannak eldugottabbak, nehezebben for- 
málódók, de külön központ, külön fényforás nincs. Amíg 
a román építő- és díszítőstílus idejét éljük, ennek a 
szerkesztési módnak és ízlésnek termékeit megtaláljuk 
az országban mindenfelé templomokon, várakon, város- 
kapukon, szobrokon, ugyanazokkal a sajátos magyar 
változatokkal és különlegességekkel (Esztergom, Ják, 
Zsámbék, Lébény, Gyulafehérvár stb.). A gótika is egy- 
szerre terjed el az egész ország területén Kőszegtől a 
Szepességig és onnan Erdély délkeleti csücskéig, Győr- 
től Gyulafehérvárig és Pécstől Nagyváradig, "Kolozsvárig 
és Kassáig. Ez a stílus is kap magyar ízt, mely megint 
általános bélyeg minden vidék alkotásain. A központ 
Buda. Innen sugárzik szét az építésre való ösztönzés és 
ízlés. Az építő és díszítő művészek vándorolnak az or- 
szágban, műveik egymástól messzeeső területeken talál- 
hatók meg, ismerik egymást. Az ország különböző részei 
közt igen gyakori és szoros az érintkezés, erős az egy- 
másrahatás. Ebből azonban nem születik egyformaság. 
Erdélyben, a Felvidéken és a Dunántúlon rnás arányo- 
kat kap a gót templom, más talán az építőanyag, más a 
talaj, amelyre épül s más az éghajlat, amivel szintén 
számolni kell. Nem a forma s nem az anyag tehát, ha- 
nem a lényeg az, ami közös. Legjobban észreveszi ezt a 
közös vonást különböző formák és színek között is az 
idegen. Seifrid Helbling, a hazánkat jól ismerő német 
költő, a XIII. század végén megénekli azt a csodálatos 
egyöntetűséget, amelyet Magyarországon öltözködés 
terén éppúgy, mint szokások terén talál az utazó, s amely 
az ő hazájában szokatlan, ismeretlen dolog. Az ízlés egy- 

formasága, a gondolkodás és ítélet azonossága jellemzi 
szellemiekben Magyarországot. Nem egészen helyes az 
, azonosság" szó, mert nem arról van szó, hogy min- 
denki egyformán gondolkodik, beszél és dolgozik. Vala- 
hogy a jelleg azonos, helyesebben több, mint rokon. Az 
apró egyéni színekből összefüggő egyéni színösszhatás 
adódott. Azt jelenti ez, hogy a Kárpát-medence egyetlen 
kultúra területe. 

A hatások keverednek. Jönnek mesterek német föld- 
ről, jönnek Itáliából, Franciaországból. és máshonnan 
is, idesugárzik Bizánc hatása a honfoglalás utáni első 
századokban, de a különböző hatások nem hódítják meg 
kizárólagosan egy-egy vidékét az országnak, hanem át- 
hatják valamennyit. Nem fejlődnek itt különböző szí- 
nezetű művelődési tájak vagy országrészek, hanem 
egyetlen összefüggő, különböző hatásokat sajátosan 
egybeolvasztó eredeti kultúrtáj. A hatások keverednek, 
a magyarság építőerejét és szépérzékét megtermékenyí- 
tik s ebből magyar művészet, magyar gondolkodás- és 
kifejezésmód születik. Ugyanolyan folyamat ez szellemi 
téren, mint ahogy a földrajzi térben a nyugateurópai 
óceáni, a keleteurópai pusztasági és a déli földköziten- 
geri éghajlatból sajátságos magyar klima támad s mint 
ahogy a besenyőből, kúnból, jászból, itt talált gyér 
szláv népességből magyart formálnak a táj és az ese- 
mények. Magyart, mely nép vérségileg régtől fogva igen 
kevert s mégis határozottan, öntudatosan egy nép. 
A magyar minőséget jelent szellemben, jellemben és 
fizikai teljesítőképességben. Példát jelent, melyet — 
annak, aki haladni s kiváló lenni akar — követnie 
kell. A. szlovák vidék meggazdagodott földesurainak a 
magyar várúr az eszményképe, a horvátból — ha har- 
colnia kell — magyar katona válik, a betelepedő német 
biztosítékokat, kiváltságokat kér a magyar királyoktól, 
hogy meg tudjon állni a saját lábán, fallal veszi körül 
magát s mindenkitől elzárkózik, hogy valameddig és 
valamennyire tartani tudja a maga népi egyéniségét. 
A magyar életforma vonzó és átalakító ereje nagy. 

Török idők. 


Ez a helyzet képe körülbelül a török időkig. Ettől 


kezdve azonban változik a kép. A török hódoltság alá 
került területeken a magyar élettel és néppel együtt a 
magyar kultúra is pusztulásnak indul. Falvak és váro- 
sok százai, ezrei tünnek el a föld színéről s velük a ma- 
gyar munka minden eredménye. Az Alföld kultúrálat- 
lan vad tájjá fajul el, ahol csak bújdosók és robotoló 
szolgák vannak, Ugyanakkor az ország nyugati és északi 
része egyoldalú német befolyás alá került, mely kultú- 
rális életére is rányomja egyszínűsítő bélyegét. Mihelyt 
pedig egyszínű és egyízű valami, már nem magyar. 
Erdély őrzi ez időben a magyarságot. E nagyszerű kis 
katlan csodálatos erőt tud összegyűjteni. Messzeszakadva 
a nyugati világtól, mégis egy kis darab Európa. Válto- 
zatos, sokszínű, haladott világ. Szellemi ereje és életre- 
valósága megsokszorozza területi jelentőségét és népi 
erejét. Erdélyt ismerik és tisztelik Európában. 

Az ország délkeleti sarkának, Erdé i 
csodálatos utóvirágzása azonban nem gsáttad eággujbt 
pótolhatja az ország egészének nagyfokú süllyedését 
Erdély virágzó kora is rövidre van szabva. Nem is lehet 
másként. E maroknyi kis földnek a körülötte dúló 
viharban, ahol Európa leghatalmasabbjai ostromolják 
egymást és pusztítják kétoldalról a kis magyar szigetet 
előbb-utóbb el kell véreznie. Így is lett. Erdély a török 
idők vége felé éppoly elcsigázott, elnéptelenedett és sok 
tekintetben elvadult terület, mint Magyarország egyéb 
— a törökdúlás szomszédságába eső — részei. 


A reformáció volt az az európai szellemi mozgalom, 
mely a törökkel együtt jelentkezett Magyarországon. 
A reformáció eszméi még felkavarják az egész területet 
pezsgésbe hozzák mindenütt az életet, de e forradalom 
és a nyomában járó ellenhatások gyümölcsei már nem 
érnek be szabad magyar talajon, nem válnak olyan 
építő erőkké, mint nyugaton. Bármennyire termékeny 
talajra talált is a reformáció és ellenreformáció Magyar- 

ország törökök által meg nem hódított részén és Erdély- 
ben, bármennyire hozzájárult az általános műveltség 
emeléséhez, a magyar nyelvnek a latin irodalmi nyelv- 
vel szemben való nagyobb érvényesüléséhez s bármeny- 
nyire fejlesztőleg hatott is az irodalom és egyházi tudo- 
mányok mellett más tudományok fejlődésére, mégsem 
tudott Magyarország és Erdély leszegényedett és elcsi- 
gázott népeinél olyan gyümölcsöket teremni, mint Nyu- 
gat-Európában. Erdélyben és Felső-Magyarországon is 
pogány török és tatár hadak dúlják végig rövid idő- 
közökben a városokat, rombolják le a templomokat, 
égetik fel a könyvtárakat, hurcolják el vagy öldösik le 
az emberek ezreit és tízezereit. 


A törökkel való hadakozás jelentősége nem azonos 
az európai hatalmaknak egymással való harcával. A tö- 
rök idegen hatalom Európában, neki mindaz, ami keresz- 
tény kultúra, ellenséges és elpusztítani való. A nyugati 
hatalmak egymással való harcai inkább versengés jel- 
legűek. Belőlük nem annyira pusztulás, mint inkább új 
és új lendület fakad. Ébren tartja a torzsalkodás a 
katonai erényeket, a szellem fÍrisseségét, erőfeszítésekre 
sarkall. A küzdő felek egymás híveinek megnyeréséért, 
elhódításáért, áttérítéséért harcolnak, nem kipusztítá- 
sáért, mint a török. A magyarság otthonát, gazdagságát, 
kultúráját feláldozva, állandó háborúkban védekezik, 
ellenáll az európai kultúrát megsemmisítéssel fenyegető 
töröknek. Vérével váltja meg Európát s biztosítja nyur 
gaton a gazdagodás, fejlődés, nemesedés lehetőségeit, s 
közben ő maga pusztul, szegényedik és elmarad. 

Pedig a magyarság a 300 éven át tartó állandó harc 
közben is igazán nagy erőfeszítéseket tesz, hogy művelt- 
ségében európai színvonalon maradjon. Az iskolák 
számaa török idők alatt is rohamosan szaporodik a 
meg nem szállott területeken, az irodalmi és vailási 
tárgyú művek mellett a természettudományok is műve- 
lőkre találnak. A külföldi egyetemeken ebben az időben 
is igen sok magyar tanulót és tudóst találunk. Munkáik- 
kal idehaza és a külföldön egyaránt jó nevet szereznek 

maguknak. Idehaza is mind több és több középfokú és 
felsőiskolát alapítanak. A műveltség a lakosságnak mind 
szélesebb rétegeire sugározódik szét. 

Az irodalom, a művészetek és a tudomány azonban 
nemcsak a kolostorokban, iskolákban, egyetemeken 
talál otthont, hanem a főurak és köznemesek kastélyai- 
ban, udvarházaiban is elterjed. A magyar nemes ifjak 
külföldön tanulnak és utaznak, otthonukba elhozzák 
Eurépa kultúráját, könyveit, képeit, szobrait s otthon 
tovább fejlesztik mindazt, amit máshol tanultak. Ma- 
gyarországnak a törököktől el nem pusztított területein 
járva, ma is egymásután találkozunk régi kastélyok- 
kal, udvarházakkal, melyeknek könyvtáraiban Európa 
XVI-—XVII/- XVIII. századbeli, bármely nyelven írt 
java irodalmát megtaláljuk s az épületek berendezése s 
az egykorú feljegyzések magas színvonalú, művelt és 
harmonikus, szép életforma emlékeit őrizk. Igen ér- 
dekes különbséget mutat ez az , uUdvarház"-kultúra Nyu- 
gat-Európának inkább a városiasodásban kifejeződő 
kultúrájával szemben. Magyarországon a XVI. és XVII. 
századbeli állapotok nem nyujtanak lehetőséget a váro- 
sodás olyan ütemű fejlődésére, mint Nyugat-Európában. 
Itt ezek a falusi központok és magános kúriák marad- 
tak a kultúra szigetei, a nélkül, hogy gazdáik a városi 
életformát átvették volna. A magyar nemes a XIX. szá- 
zadig megmaradt katonának és földesúrnak. A városi 
polgárréteg igen vékony, az ország népességében sok- 
kal kisebb az aránya és jelentősége, mint nyugaton. Ez 
egyik oka annak, hogy a XIX. században a zsidók olyan 
nagy mértékben özönlötték el a városokat s hogy a hir- 
telen fejlődő magyar városok polgársága jelentékeny 
részben asszimilánsokból kerül ki. 

A török idők hoztak törést a magyarság és a Kárpát- 
medencében együttélő — s éppen a török pusztítások 
nyomán bekövetkező bevándorlások miatt mind tarkább 
és tarkább népi összetételű — lakosság egyetemes, egy- 
öntetű kultúrájában. Nem volt egyforma és nem állott 
mindenütt egyazon színvonalon a fejlődés a török idők 

előtt sem, de a fejlődés iránya volt azonos, a műveltség 
verete és szövete volt egyöntetű. A különböző tájak 
különböző életmódú lakosai között sűrű érintkezés és 
kölcsönhatás volt. A színek együvé tartoztak s együtt 
adtak egységes színképet. Ezt törte szét a másfélszáz 
esztendő. Idegen népek oly tömegekben s oly gyors 
ütemben vándoroltak be a Kárpát-medence peremtájaira, 
hogy a magyarság nem tudta őket átitatni a maga kul- 
túrájával, életformájával, eszményeivel. A románok, 
akik legnagyobb tömegekben a Balkánról jöttek, egé- 
szen idegen világot hoztak magukkal. Egészen más. fog- 
lalkozást is űztek: apró állatot legeltető hegyi pászto- 
rok voltak, akik olyan területeket vettek birtokukba 
kezdetben, amelyeket a magyarság üresen hagyott. Eze- 
ken az eldugott helyeken tovább élték a maguk eredeti 
életformáját, amely semmi közösséget sem mutatott a 
magyarságéval. Alig is volt népi érintkezés a magyarok 
és románok között. Ezért aztán a románokkal betelepült 
területek idegen világot jelentettek a magyar földön. 


Az Északnyugati és Északkeleti Felvidékeken a szlo- 
vákok és rutének is nagyon megerősödtek a számban 
katasztrófálisan. meggyengült magyarsággal szemben. 
A magyar élet hatása rájuk mind kisebb lett. Ez is sza- 
kadékot vájt kulturálisan is a nemzetiségek közé, bár 
a kölcsönhatás nem szünt meg s az ország északi részét 
lakó szlávok sohasem lettek annyira idegenek művelő- 
dés, gondolkodásmód, életforma tekintetében, mint Er- 
délyben a lakatlan területekre beköltözött románok. 

A Habsburg-főhatalom a horvátok és magyarok közé 
is lassan válaszfalakat emelt az ország nyugati szegé- 
lyén. A politikai központ Bécs lett s az udvar befolyása 
igen sok téren érvényesült. E befolyás pedig megosz- 
tani igyekezett a birodalom keretei között vagy annak 
érdekterületén élő nemzeteket. Minthogy a régi magyar 
szellemi központban, Budán, török lófark lengett s meg- 
felelő hatósugarú új központ a meg nem szállott terü- 
leteken nem tudott kifejlődni (Pozsony indult annak, 
de túlságosan közel volt Bécshez), a magyarság és hor- 

vátság politikai és kulturális szétválasztása nem volt el- 
érhetetlen feladat. Igaz, hogy mindkét nemzet kiválóbb 
fiai a legerőteljesebben védték a közös érdekeket és 
, tisztán látták a sorsközösséget, mely közöttük fennáll, 
mégis az idő a központi hatalom terveinek javára dol- 
gozott. 


A török idők utáni szellemi forradalom kora. 


A törökök kiűzése után tehát elnéptelenedett, elsze- 
gényedett s műveltségében nemcsak visszaesett, de el- 
különülő kultúrtájakra széteső földön kezdte új építő- 
munkáját a magyar. A bécsi kormányzat kemény kéz- 
zel igyekezett az új építőmunkát neki megfelelő kor- 
látok közé szorítani, s ezt ugyanakkor a megerősödött s 
egyes területeken túlnyomó többségre szert tett nemze- 
tiségek féltékenységgel nézték. 

A XVIII. század eleje a nagy népmózgalmak kora. 
A magyar lakosság lehúzódik az ősi magyar területekre, 
a Dunántúlra és az Alföldre, ahol a teljesen elpusztított 
földön kell új életet kezdenie. Ugyanakkor a Dunántú- 
lon s az Alföld déli részén nagy számban telepítenek le 
idegeneket is. A széleken pedig túlsúlyba jutnak a nem- 
magyar nemzetiségek. Az új honfoglalás után hihetetle- 
nül rövid idő alatt megindul a magyarság művelődési 
harca a török idők mulasztásainak pótlására. A nemzet 
kiválóbbjai érzik, hogy amit az államfenntartó magyar 
nép számerőben vesztett, lélekben és műveltségben kell 
pótolnia, hogy feladatát a Kárpát-medencében betölt- 
hesse. Politikai súlyát a központi hatalom felé s a moz- 
golódni kezdő más nemzetiségek felé csak úgy növel- 
heti, ha szellemi erőfeszítései révén vezetője lehet a 
többi nemzetiségnek és egyenrangú társa Ausztria német 
népének, melyre a központi hatalom támaszkodott. 


Érzi azonban a magyarság új európai feladatát is, ; 


mely ennek az ázsiai idegen uralom alól szabadult terü- 
letnek az európai életközösségbe való visszavezetése 
terén reáhárul. Azok a magyar férfiak, akik a XVIII. 

században Európát járják, látják az elmaradottságot s 
tudják azt, hogy ezt a szintkülönbséget rohamlépésben 
ki kell egyenlíteni, különben nincs önálló Magyar- 
ország. A nemzet legkiválóbbjai lesznek e tapasztalatok 
révén forradalmárok, de a legtisztább forradalom har- 
cosai, mely tanítással, buzdítással, meggyőzéssel igyek- 
szik célhoz érni. Ezért kap a szellem ebben a forrada- 
lomban oly nagy szerepet. Költők, írók, tudósok műveit 
teljesen átszövi az országépítés, nemzetnevelés céljainak 
szolgálata. Ebben a korban van legkevésbbé csak magá- 
nak élő, Vart pour Vart irodalom és művészet s hogy iro- 
dalomnak és művészetnek nem éltetője a programm- 
nélküliség, mutatja az a magas színvonal, amit e kor 
írói és művészei tisztán művészi szempontból is elértek. 


A XVIII. század vége és XIX. század eleje a magyar 
irodalom fénykora. Kazinczy Ferenc, Csokonay Mihály, 
Kisfaludy Károly, Katóna József, Kölcsey Ferenc, 
Vörösmarty Mihály, Eötvös József, Jókai Mór, Tompa 
Mihály, Arany János, Petőfi Sándor, Madách Imre 
nevei jellemzik e kort. Soha ilyen virágzásban a szel- 
lemi élet Magyarországon nem volt. De ami még fonto- 
sabbnak látszik, költők és írók a magyar nemzet egé- 
szére akkora hatással sem azelőtt, sem azután nem vol- 
tak, mint akkor. A Kárpát-medence megint egy test és 
egy lélek. Erdélyt politikai határ választja el az ország 
többi részétől, de a határon átlüktet a magyar gondola- 
tok ereje és vonzása s egybeforrasztja a magyarságot 
Királyhágón innen és túl. A szellemi egység megszüle- 
tett jóval Erdély politikai uniója, egyesülése előtt. A 
magyar kultúrtér határai ismét a Kárpátok és csak egy 
magyar kultúrtér van. 

A szellemi forradalom azonban nemcsak a szépíro- 
dalom terén zajlik. A tudományok művelése is szépen 
indul. Teljes virágzását a tudományos élet csak a XIX. 
sz. második felében éri el, de már a század elején s a 
XVIII. században is kiváló előhirnökök akadnak. Közü- 
lük többnek híre és munkálkodásának eredménye 
Magyarország határain túl is ismert lett. A Bolyaiak a 

geometria európai hírű művelői és fejlesztői. Kőrösi 
Csoma Sándor világhírű utazó és nyelvész, Fényes Elek 
kiváló statisztikus, Kitaibel Pál természettudós, Vásár- 
helyi Pál mérnök, a Tisza lángelméjű szabályozója, aki 
iskolát teremt a folyószabályozások terén. 

Az irodalom és tudományok virágzását nyomon 
követi a művészetek fejlődése. A magyar művészet 
európai szintűvé fejlődése azonban egy emberöltővel 
később következik be. 


A XIX. század elején intézményekben is megerősö- 
dik a magyar kultúra. 1825-ben megvetik a Magyar Tu- 
dományos Akadémia alapját, egymás után alakulnak a 
tudományos társaságok, intézetek, könyvtárak. Az isko- 
lák száma ugrásszerűen növekszik. Az általános ismere- 
teket adó intézetek mellett sorban alakulnak szakisko- 
lák is. Így már 1760-ban Selmecbányán bányászati aka- 
démiát alapítanak. 1773-ban csak a Jezsuita-rendnek 
41 gimnáziuma, 7 konviktusa, 3 akadémiája, 2 egyeteme 
van Magyarországon. 

E kor magyar művelődéstörténetének legnagyobb 
alakja Széchenyi István gróf. Az ő szereplése jelenti 
Magyarországon a hasznos forradalmat. Nemcsak abban 
hasznos, hogy helyes célokat tűz maga elé és segít meg- 
valósuláshoz, hanem abban az értelemben, hogy minden 
mozdulatában az építés, a tett a lényeg. A szó és írás 
csak előkészít, megnyer, puhít, de utána, előtte és alatta 
maga a megvalósítás folyik. A szellemi forradalmakat 
a szépírás művészetének fejlődése szokta jellemezni, de 
ugyanakkor rendszerint kifejlődik a Vart pour Vart kri- 
tika is. A szellemi vetélkedés, szóharcok, vitairodalom 
kedvez a csak író és szónokló embertípusnak. A csak 
író ember passzív, a betűnek él, a szavak és mondatok 
csengése mindennél fontosabb lelkének s elhiszi, hogy 
termékeny munka az, ha reggeltől késő estig ír. Elhiszi, 
hogy egy szép szónoklat, melyen ezrek lelkesülnek s 
megtapsolnak, egymagában teremtő, — gyümölcsöző 
munka. Tett. Ideje sem marad magára a megvalósító 
munkára. De rendszerint tehetsége és kedve sincs az 

utóbbira. A külső körülmények igen sokszor gátat emel- 
nek a szépen elgondolt tennivalók elé. A tervek szót 
szóra építve készülnek, ötletre ötlet halmozódik s a 
valóságos élet próbáját ki nem állott elméletekre épül- 
nek újabb és újabb elméletek. A tervezgető és refor- 
máló a maga lelkének lázától hajtva messze szalad a 
lehetőségektől és messzi szépségeket hajszolva, szem elő! 
téveszti az első szükséges lépéseket. Nem egy szellemi 
felbolydulás mutatja ezeket a jelenségeket nálunk épp- 
úgy, mint máshol. 


Széchenyi építő magyar volt, s kortársait messze 
meghaladó műveltsége, ékesszólása és íráskészsége, va- 
lamint képzeletének csapongó ereje valóságérzékkel, gya- 
korlatiassággal s az emberi kicsinyesség, hibák és gát- 
lások nagyszerű ismeretével párosult. Milyen szép ta- 
nulmányokat lehetett volna írni a művelt és vagyonos 
emberek összetartásának szükségességéről, arról, hogy 
az egymással való rendszeres érintkezésnek az egy- 
üntetűen látó és ítélő magyar vezetőréteg kialakításá- 
ban mily nagy szerepe volna; Széchenyi ír is, de közben 
, Kaszinó"-t alapít. Ír a mezőgazdaság és állattenyésztés 
elhanyagolt állapotáról, de még azt megelőzően lóver- 
senyt alapít, majd Állattenyésztő Társaságot. 1825-ben 
látszólag kis dologra: nyelvünk csinosítására és terjesz- 
tésére felállítandó tudós társaság céljára, felajánlja egy- 
esztendei jövedelmét és megszületik a Magyar Tudo- 
mányos Akadémia. Az ország gazdasági, társadalmi és 
kuiturális felrázásáról és újjáteremtéséről ír nagyszerű 
könyveket, de közben Gőzhajózási Társaságot szervez, 
Dunát szabályoz, rengeteg akadály ellenére kiépítteti a 
Vaskaput, pesti kikötőt tervez. Mozgalmat indít Pest 
és Buda egyesítésére, közben nekifog a Lánchíd meg- 
építése előkészítésének s a munkát meg is valósítja. EL- 
indítja az alagút építésének ügyét is. Látja az osztrák 
kormány és a magyarság között mindjobban kiélesülő 
harcot, mely politikai és gazdasági síkon is folyik, 
résztvesz mérséklőleg benne s közben megalapítja a 
Pesti Hengermalmi Társaságot a hazai ipar fejlesztésére 


és gazdasági önállóságunk erősbítésére. Az Alföld el-s 


maradottságáról cikkezik, de nekilát a Tisza-szabályozás 
nehéz és óriási költségeket igénylő feladata megvaló- 
sításának. Az ő energiájának és jó emberismeretének 
(Vásárhelyi Pál kiválasztása) köszönhető, hogy a Magyar- 
Alföld életében ez a korfordító munka elvégeztetett. 
A közlekedésügy terén különben igen sok más tennivaló 
megoldása is az ő nevéhez fűződik. 


Széchenyi neve és munkája jellemzi legjobban e 
mozgalmas és haladó korszakot, s mindaz, ami e korból 
látható és megfogható ránk maradt, jelentős részben — 
mindenki másénál sokszorta inkább — az ő műve, 
Széchenyi és segítőtársai buzgólkodása nyomán terjed 
gyors ütemben a magyar kultúrtér a Kárpátok termé- 
szetes határai felé. Az ország újjáépítésének nagy re- 
forra-munkája a Felvidéktől a Vaskapuig átöleli az egész 
természetes országterületet. Az építés, a munka lázában 
üsszebogozódnak az érdekek, sűrűbbek lesznek a kap- 
csolatok a különböző tájak népei között, összerázódik a 
lakosság. Az anyagi kultúra fejlődésének ütemét és irá- 
nyát az egész országban a magyarság adja meg. Az al- 
kotással, építéssel bajlódó magyar vezetők munkaerőt, 
segítőtársat keresnek a nem-magyar lakosságban is. 
Nem elnyomók és nem sérelmeket osztók. Munkájuk s 
működésük alkalmas tehát arra, hogy érzelmileg és szel- 
lemileg is összeboronálja a különböző népeket. A leg- 
jobb úton indultunk a felé, hogy a bevándorolt népek 
magukkal hozott műveltségelemeinek mozaikjából a 
magyar szellem és építőerő egységes művelődési teret, 
kultúrhazát teremtsen. 


A művelődés fejlődése a szabadságharc után. 


Törést jelent e fejlődésben a magyar szabadságharc 
és annak elbukása után az osztrák elnyomás korszaka. 
A magyar nemzet már elég erős arra, hogy a vesztett 
szabadságharc után is kiharcolja politikai jogait és ön- 
állóságát — igaz, hogy ebben saját ereje mellett az 

osztrák központi hatalom erejének hanyatlása legalább 
ugyanolyan jelentőségű — de nem elég erős arra, hogy 
az ország újjáépítését a szabadságharc és abszolútizmus 
után is olyan biztos és fölényes magyar szellemben 
vezesse, mint annak előtte. 

A fejlődés szellemi téren tovább tart, de már keve- 
sebb átütő erővel a nem magyar nyelvterületek felé. 
A gazdasági fejlődésben pedig. rohamosan kapnak döntő 
szerepet idegen elemek. A század közepétől kezdve.a 
bevándorolt elemek idegen népi műveltségére lassan 
idegen nemzeti kultúrák épülnek. Szlovák, román, 
szerb irodalmi élet indul, nemzetiségi iskolák százai 
alakulnak. A török idők alatt széttöredezett s az azután 
lassan újra összeszövődni induló egységes kultúrhazát 
ismét szétdarabolódás fenyegeti. A természeti keretnek 
egészen rendkívüli összetartó, kifelé pedig szétválasztó 
ereje segített ebben az időben ahhoz, hogy a Kárpátokon 
túli területek mégis, kultúrában is, idegen területek 
maradtak. Az ország belsejében az egymásrahatás kike- 
rülhetetlen volt, a Kárpátok viszont erős szellemi határt 
jelentettek továbbra is. 

Még egy módosulás figyelhető meg előző korok kul- 
turális fejlődésével szemben. A művelődés szinte kizáró- 
lagos fészkei lassankint a városok lesznek. Igen gyors 
ütemű városiasodás indul meg. A falusi lakosok száz- 
ezrei tömörülnek városokba s ezáltal egész életmódjuk, 
foglalkozásuk, társadaltni helyzetük átalakul. Külön 
városi kultúra indul fejlődésnek, amely — éppúgy mint 
a városok hatalmas új épületei és utcasorai — formá- 
ban és ízlésben a nemzeti jelleget mindjobban levetkő- 
zött kultúra. Ugyanez idő alatt pedig a falvak művelő- 
dése alig halad, inkább visszaesik s a magyar népi mű- 
veltség elhanyagolt mostohagyermekként sínylődik. 

A főváros fejlődése rohamos. A vidéki központok 
messze elmaradnak mögötte lakosszámban, de a foglal- 
kozási rétegeződés városiasodásában és kulturális .szín- 
vonalban is. Az ország lakossága a század elejétől vé- 
géig 8 millióról 17 millióra emelkedik. A főváros lakos- 

sága 60.000-ről 730.000-re duzzad fel ugyanezen idő 
alatt. Mögötte több nagyobb város fejlődik, de a száz- 
ezres lélekszámot a XIX. században csak Szeged éri el. 
A városodásnak következménye a civilizálódás és a mér- 
hető kultúra emelkedése. Ebben a kulturális emelkedés- 
ben már nem annyira az ősi magyar műveltség szerves 
továbbfejlődését látjuk, hanem valami általános nem- 
zetközi jellegű civilizációnak és kultúrának Magyar- 
országra való hirtelen átterjedését. Irodalomban, művé- 
szetben, tudományban mind nagyobb és nagyobb szere- 
pet kapnak az idegenből magyarrá lett elemek. Külö- 
nösen nagy a zsidóság aránya, amely a XX. század ele- 
jén szinte teljesen birtokba vette Magyarországon a 
szépirodalom művelését, a napi sajtót, a színházakat. 


A nemzetiségek művelődése. 


Magyarország nem-magyar nemzetiségeinek kulturá- 
lis fejlődése a XIX. században szintén megindul, bár 
jóval a magyarság fejlődése mögött jár. Ez természetes 
is, mert a XIX. század műveltsége jellegzetesen városi 
műveltség, a városokban virágzik ki és onnan terjed. 
A. Magyar-medence városai pedig túlnyomó többségük - 
ben magyar lakosságúak. Sem a románoknak, sem a 
szlovákoknak, sem a szerbeknek, ruténeknek nincsen 
nagyobb városi központjuk, ahol az európai kulturális 
fejlődés eredményeiből és azoknak serkentő hatása alatt 
saját nemzetiségi kultúrát fejleszthetnének ki. Csak a 
horvátoknak van igazi nemzeti központjuk (Zágráb) és 
a magyarországi németek egy-két csoportjának, főleg 
az erdélyi szászoknak (Nagyszeben, Brassó). A horvá- 
tokon és szászokon kívül a Kárpát-medence többi nem- 
magyar nemzetisége a XX. század elejéig nem is jut 
tovább a szépirodalom és nemzeti történetírás kezdő- 
állomásánál. Körülbelül azon a fejlettségi fokon állnak 
a századfordulón, ahol a magyarság a XVIII. század 
elején tartott. 

A világháború előtti és alatti politikai propaganda 
megvádolta a magyar kormányokat, hogy készakarva 

tartják a nem-magyar nemzetiségeket alacsonyabb 
műveltségi fokon s fejlődésüket mesterségesen akadá- 
lyozzák. Abban az időben nehéz volt e hamis állítások 
ellen védekezni, hiszen nem könnyű arra nézve bizonyí- 
tékokat szolgáltatni, hogy egyik vagy másik nemzetiség 
miért marad el a kulturális fejlődésben akkor és ott, 
amikor és ahol egy másik nemzetiség ütemesen halad 
előre. Bár az előtt, aki a nemzetiségi települési ViISZO- 
nyokat ismerte Magyarországon — főleg egyes nemzeti- 
ségek (román, rutén) apró falvainak szétszórtságát és 
hozzáférhetetlenségét — tüzetesebb tanulmányozás után 
a műveltségi adatokban a magyarság javára mutat- 
kozó különbségek érthetőknek és természeteseknek bizo- 
nyultak. A messzi földön élő s a helyszíni viszonyokat 
nem ismerő olvasókat azonban a román, cseh, szerb 
propaganda sokszor megtévesztette. Ma már könnyebb 
a helyzetünk e téren. Erdély, a Felvidék, a Délvidék két 
évtizedig állt román, cseh és szerb uralom alatt s ezalatt 
az idő alatt az új kormányzatok minden eszközt meg- 
ragadtak, hogy a magyarság magasabb műveltségét le- 
rombolják s a maguk fajtájáét rohamosan emeljék. S 
mégis az utódállambeli statisztikák is azt mutatják két 
évtized után, hogy a nem-magyar nemzetiségi vidéke- 
ken változatlanul megmaradt az alacsonyabb műveltség- 
szint. 


A Magyar-medence területén belül a magyar- és 
németlakosságú területek fejlettebb kulturális színvona- 
lukkal tűnnek ki a más nemzetiségek műveltségi álla- 
potával szemben. De hogy ez a szintkülönbség nem el- 
nyomásból, nem is egyszerűen az uralmi viszonyból 
következik, azt bizonyítja minden vitán felül az a kö- 
rülmény, hogy a magyarországi románok jóval művel- 
tebbek, mint a Kárpátokon túl, a régi román királyság 
kebelében élő románok s a magyarországi szerbek épp- 
úgy jóval magasabb fokán állnak a műveltségnek, mint 
Ő-Szerbiában lakó fajtestvéreik. 

Pontosan, számszerűen ki lehet mutatni a Kárpátok 
vonalán húzódó kultúrhatárt például az analfabéta sta- 

tisztikákon a világháború után is az utódállamok sta- 
tisztikáiban. Így pl. az 1930. évben, tehát a román ura- ; 
lom után 12 esztendővel megállapított analfabéta sta- 
tisztikában Erdély határmenti megyéiben és a Kárpá- 

tokon túl e megyékkel érintkező regáti megyékben az j 
írni-olvasni nem tudó analfabéták aránya a következő 

Analfabéták arányszáma a 7 éven felüli lakosságban. 


Kárpátokon belüli erdélyi határmenti Kárpátok külső lejtőin a szom- 


megyék. szédos regáti megyék. 

A Kárpátok két oldalán elhelyezkedő határmenti 
megyék adatai mindennél világosabban mutatják, hogy 
a lakosság műveltsége lényegesen csökken a Kárpátok 
vonalán. Az analfabétizmus ugyan a műveltségnek 
nem egyetlen s talán nem is a legjobb fokmérője, azon- 
ban más általános, jobb fokmérő ninccs. Bármely más 
viszonyt vizsgáljunk is, amely a műveltség szintjére 
fényt vet, a regáti megyék lakosságát az erdélyiek- 
kel szemben mindig műveletlenebbeknek fogjuk találni. 
A Kárpátok övezetén belül az erdélyi határmenti me- 
gyék között szembeszökően mutatkozik a nemzetiségek 
kulturális színvonalában meglévő különbség. A legki- 
sebb az analfabétizmus a magyaroktól és németektől 
lakott Brassó megyében, ez a megye azonban nem túl- 
ságosan jellemző, mert területe kicsiny és lakosságának 
jelentékeny része magában Brassó városában él. Telje- 
sen jellemző azonban a nemzetiségi és kulturális viszo- 
nyok összefüggésére a színtiszta magyar lakosságú 
Háromszék megye igen alacsony analfabétizmusa. Ha- 
sonlóan kicsíny az analfabétizmus a jelentős részben 
szászoktól lakott Szeben megyében. Lényegesen maga- 
sabb az erősen román többségű Fogaras megyében és 
egészen balkáni színvonalon mozog a legerősebb román 
többségű Hunyad megyében. De minden erdélyi román 


163 


többségű megye analfabétizmusának aránya jobb a vele" / 


szomszédos Kárpátokon túli regát román megye analfa- 
bétizmusának arányánál. Tehát az erdélyi román mű- 
velődésben előbbre van a regáti románnál. Ezt az 
előbbrevalóságot a magyar időkben szerezte, a világ- 
háború előtt ugyanis a Kárpátokon inneni és Kárpáto- 
kon túli megyék kultúrszínvonala közötti különbség na- 
gyobb volt. Az 1912-es regáti népszámlálásnál a regáti 
megyék még hátrább állottak az erdélyi megyék mögött. 
Neamtban az analfabétizmus 57-376, Bacáuban 67-07, 
Putnában 56776, Buzáuban 63-37, Prahovában 59:1"/0, 
Dambovitában 6357, Muscelben 557970 s a többiben 
mind 609/0-on felül van. 


Ha a román iskolapolitika eredményeit vizsgáljuk az 
analfabétizmus terén pl. Erdély területén, akkor azt 
találjuk, hogy azokkal a román többségű megyékkel, 
amelyekkel a magyar iskola- és művelődési politika 
nem boldogult, a román iskolapolitika sem tudott bol- 
dogulni. Máramaros megye, Hunyad, Bihar, Torda- 
Aranyos, Szolnok-Doboka a háború után is a legelmara- 
dottabb megyék közé tartoznak. Ha az 1930. évi román 
statisztikából kiemeljük a 7—19 éves lakosság analfa- 
bétizmusát, tehát a lakosság azon rétegét, amely már 
tisztán román uralom alatt nevelődött, akkor is azt lát- 
juk, hogy ezekben a megyékben. legnagyobb az analfa- 
bétizmus Erdélyben. Világosan bizonyítják ezek az ada- 
tok, hogy Erdély területén a kulturális szintben mutat- 
kozó különbségek magyarság és románok között nem az 
uralmi rendszerből származnak, nem az iskolapolitiká- 
nak az eredményei, hanem eredményei a településnek. 
a foglalkozási tagozódásnak, de valószínűleg eredmé- 
nyei bizonyos faji tulajdonságoknak is. A magyarság 
nagyobb művelődési igénye nyilvánvaló. 

Amit keleten látunk, ugyanazt látjuk délen is. A ma- 


gyar birodalom déli határa is kultúrhatár s a Száván , 


alul, a Balkánon, új világ kezdődik. 

ANALFABÉTÁK ARÁNYA. MAGYARORSZÁG DÉLI TÖRTÉNELMI HATÁRA MENTÉN. 

